# Abu-l-Qàssim az-Zayyaní

Abu-l-Qàssim ibn Àhmad ibn Alí ibn Ibrahim az-Zayyaní (àrab: أبو القاسم بن أحمد بن علي بن إبراهيم الزياني, Abū l-Qāsim b. Aḥmad b. ʿAlī b. Ibrāhīm az-Zayyānī), més conegut simplement com a Abu-l-Qàssim az-Zayyaní (Fes, 1734/1735-1833) fou un polític, geògraf, poeta i historiador marroquí, membre de la tribu dels Zayyan.
El seu avi fou un erudit musulmà que va anar a Meknès per iniciativa del sultà Ismaïl, de la dinastia alauita, i que va escriure un llibre sobre la dinastia amaziga.

## Vida política i governamental

Va exercir diversos càrrecs al makhzan i va acomplir diverses missions pel sultà de l'Imperi Otomà, principalment de negociació o diplomàtiques. Fou finalment governador de Sigilmasa, fins a la mort del sultà mulay Muhàmmad III ibn Abd-Al·lah (1790). Sota el fill i successor, mulay Yazid, fou empresonat, però fou alliberat a la mort de Yazid en batalla contra el pretendent Hixam (1792), i va participar en la proclamació a Meknès de mulay Sulayman, que el va nomenar governador d'Oujda, però fou atacat pels habitants i es va retirar a Tlemcen. Després d'un viatge a Constantinoble i la Meca, fou cridat per mulay Sulayman (1796) i va exercir algunes missions diplomàtiques. Es va retirar finalment i va morir a Fes el 1833, als 99 anys.

## Obra

Va escriure una quinzena d'obres, quasi totes de geografia i història, i és considerat per alguns autors com l'historiador marroquí més important. Té diversos treballs sobre la dinastia alauita i ladinastia otomana.
En la seva obra Torjmana Al Kobra l'autor hi introdueix una metodologia que fa que sigui més que una pura crònica dels successos i incorpora una anàlisi històrica seguint el camí traçat per Ibn Khaldun. L'autor retrata una època en què el Marroc està en un context d'inestabilitat socio-política interna i en què l'auge d'Europa marca un canvi en la geopolítica del Mediterrani.

## Obres

* Al-Tarju-manah al-kubra fi akhbar al-ma'mur barran wa bahran
* الترجمانة الكبرى - أبو القاسم الزياني - كاملا مصورAbū al-Qāsim ibn Aḥmad Zayyānī
* rawda_solaymania الروضة السليمانية على شكل مخطوط
* عن أول دولة من دول الأشراف العلويين
* Maroc de 1961 à 1812 traduit par Octave Houdas
* Boustan Adarif

## Referències

* ↑ Amira K. Bennison Jihad and its interpretations in pre-colonial Morocco, Routledge, 2002, ISBN 0-7007-1693-9, p. 36
* ↑ Katherine E. Hoffman; Susan Gilson Miller. Berbers and Others: Beyond Tribe and Nation in the Maghrib. Indiana University Press, 24 maig 2010, p. 67. ISBN 978-0-253-35480-8 [Consulta: 3 desembre 2012].
* ↑ Mohammed Lakhdar, La vie littéraire au Maroc sous la dynastie alaouite, Rabat, 1971
* Enciclopèdia de l'Islam, XI, 530-531

## Bibliografia

* E. Lévi Provençal, Chorfa, pp. 142–199
* A. Gannun, Dikrayat, no. 2
* Dwight Fletcher, Interpreting the Self: Autobiography in the Arabic Literacy Tradition, University of California Press, 2001
* Al-Tarjamana al-kubrd, Fedala, Muhammadiyya, 1967
* Al-bustan al-zarif fi dawlat awlad mawlay 'ali al-sharif (MS. D 1577, Bibiohèque Générale Rabat) translation E. Fumay as Chronique de la dynastie alaouie du Maroc, Archives Marocaines IX and X (1906-7)
* Al-turjuman al-mu'rib 'an duwal al-mashriq wa'l-maghrib, edition and partial translation (1886) by O. Houdas, Le Maroc de 1631 à 1812
* La douane marocaine à travers l'histoire
* La Méditerranée vue par les Marocains Arxivat 2008-04-22 a Wayback Machine.
* Ibn Othman, un regard sur l'europe
* Le Maroc sous le règne de Sidi Mohammed ben Abdallah (1757-1790)